་གྱི་ལྷ་ཇི་སྙེད་ཅིག་མཆིས་པ་ལས་གསང་བདེ་འཇིགས་གསུམ་རང་
194

ལ་གཏོར་མ་འབུལ་བའི་རྒྱུ་མཚན་ཅི་ཡིན་ཞེ་ན། རྗེ་རིན་པོ་ཆེས་རྗེ་བཙུན་རེད་མདའ་
བར་ཕུལ་བ་ལས་མྱུར་དུ་རྡོ་རྗེ་འཆང་གི་གོ་འཕང་ཐོབ་པར་འདོད་ན་བླ་མ་ཡི་དམ་
ཆོས་སྐྱོང་ལམ་གྱི་སྲོག་ཐམས་ཅད་རང་གི་ཐོབ་བྱའི་ལམ་གྱི་འགྲོས་དང་མཐུན་པ་ངེས་
པར་དགོས་པ་དང༌། ཡི་དམ་གསང་བདེ་འཇིགས་གསུམ་ལ་མ་བྲལ་པ་བསྟེན་དགོས་
ཞེས་རྒྱུ་མཚན་དང་བཅས་ཏེ་གསུངས་པ་ལྟར་དང༌། འདིའི་ཐོག་མར་དཔལ་ཞེས་པ་
ནི། རྒྱུ་ཚོགས་གཉིས་ལ་བརྟེན་ནས་འབྲས་བུ་སྐུ་གཉིས་ཀྱི་དཔལ་དང་ལྡན་པ་ཞེས་ཆེ་
བ་བརྗོད་པ་སྟེ་སྤྲོ་ན་དཔལ་ གསང་བ་འདུས་པ། དཔལ་འཁོར་ ལོ་བདེ་མཆོག
དཔལ་རྡོ་རྗེ་འཇིགས་བྱེད། ཅེས་འབྱུང་བ་ལྟར་རོ། །གཉིས་པ་གང་ཞིག་འབུལ་བའི་
རྫས་ནི། མཆོད་གཏོར་འབུལ་བར་འདོད་པའི། ཞེས་པ་སྟེ། གཏོར་མའི་སྐབས་སུ་
ཕྱི་ནང་གི་མཆོད་པ་ཡང་འབུལ་བ་མང་དུ་འབྱུང་བ་ལྟར་རོ། ། གསུམ་པ་གང་གིས་
འབུལ་བའི་རྟེན་ནི། རྣལ་འབྱོར་པས་ཞེས་པ་སྟེ། རྣལ་འབྱོར་པ་རབ་ནི། ངེས་
འབྱུང་བྱང་སེམས་ལྟ་བ་གསུམ་གྱིས་རྒྱུད་སྦྱངས། གསང་བདེ་འཇིགས་གསུམ་གྱི་
དབང་བཞི་རྣམ་དག་ཐོབ་ཅིང་དམ་སྡོམ་ལ་གནས་པ། གསུམ་གའམ་གང་རུང་གི་
བསྐྱེད་རིམ་ཕྲ་རགས་ལ་བསླབས་པ་ཞིག་གོ །འབྲིང་ནི། དབང་ཐོབ་ཅིང་ཆོ་གའི་
ཚིག་ལ་བྱང་ཡང་རྣམ་གཡེང་གིས་རྒྱས་པ་བྱེད་པའི་ལོང་དང་མི་ལྡན་ལ་ཆག་མེད་དུ་
ཉམས་སུ་ལེན་པར་འདོད་པའོ། །ཐ་མ་ནི། དབང་ཐོབ་ཅིང་བག་ཆགས་འཇོག་ཕྱེར་
ཉམས་སུ་ལེན་འདོད་ཀྱང་རྒྱས་པའི་ཚིག་དོན་བློར་མི་ཆུད་པ་ཞིག་གོ །བཞི་པ་གང་དུ་
འབུལ་བའི་གནས་ནི། ཡིད་དང་མཐུན་པའི་གནས་སུ་ཞེས་པ་སྟེ། ལམ་ཉམས་སུ་
ལེན་པ་ལ་འགལ་རྐྱེན་མེད་ཅིང་མཐུན་རྐྱེན་ཚང་བས་རང་གི་ཡིད་ལ་ཉམས་རྟོགས་སྐྱེ་
བ་དང་རྗེས་སུ་མཐུན་པའི་གནས་སུའོ། །
ལྔ་པ་ཇི་ལྟར་འབུལ་བའི་ཚུལ་ལ་གསུམ། སྔོན་འགྲོ། དངོས་གཞི། རྗེས་ཆོག་
གོ །དང་པོ་ལ་གསུམ། གང་བརླབ་པའི་རྫས་བཤམ་པ། གང་གིས་རློབ་པའི་རྟེན་
བསྐྱེད་པ། ཇི་ལྟར་བརླབ་པའི་ཚུལ་དངོས་སོ། །དང་པོ་ནི། མཆོད་གཏོར་རྣམས་
བཤམས་ཏེ། ཞེས་པ་སྟེ། རྒྱས་པར་ན་སོ་སོའི་མཆོད་གཏོར་ཕྱག་ལེན་ལྟར་དང་།
195

བསྡུ་ན་སྣོད་གཅིག་ཏུ་ཤ་ཆང་ཕྱེ་ཆུ་སོགས་ལས་གཏོར་མ་དབུས་མ་ཆེ་ཞིང་གཡས་
གཡོན་གཉིས་ཆུང་བ། དབྱིངས་ཟླུམ་པོ་ཁ་དོག་དམར་པོ་མདུན་དུ་དཀར་རྒྱན་རྒྱབ་
ཏུ་དམར་རྒྱན་དབུལ་མའི་རྩེར་ཟླ་ཉི་ནཱ་དས་མཚན་པ་དང༌། ཆུ་གཉིས་དང་མེ་ཏོག་
སྔོན་འགྲོའི་ཉེར་སྤྱོད་རྣམས་ཡུལ་གྱི་གཡས་ནས་བརྩམས་པ་དང་ནང་མཆོད་བཅས་
ཀྱིས་ཆོག་གོ །གཉིས་པ་གང་གིས་རློབ་པའི་རྟེན་བསྐྱེད་པ་ནི། རང་ཉིད་གསང་བདེ་
འཇིགས་གསུམ་གང་ཡང་རུང་བར་སྐད་ཅིག་དཀྲོང་བསྐྱེད་ཀྱི་ང་རྒྱལ་ལ་གནས་པས།
ཞེས་པ་སྟེ། ཤེལ་དཀར་མེ་ལོང་ལས། ཁྱད་པར་གསང་བདེ་འཇིགས་གསུམ་ཟུང་
འབྲེལ་དུ། ། ཉམས་སུ་ལེན་པ་རྒྱལ་བའི་དགོངས་པ་སྟེ།
།མ་གྲུབ་གྱུར་ན་རྡོ་རྗེ་
འཇིགས་བྱེད་ཉིད། །ཁྱད་པར་འཕགས་པས་འདི་ཉིད་གཅེས་པར་འཛིན། །ཞེས་
གསུངས་པ་ལྟར། ཐོག་མར་ངེས་འབྱུང་གིས་ཀུན་ནས་བསླངས་ཏེ། དཀོན་མཆོག་
གསུམ་ལ་སྐྱབས་སུ་མཆི། །ཞེས་ལམ་ལོག་པ་ལས་ཁྱད་པར་དུ་བྱེད་པ་སྐྱབས་འགྲོ་
དང་། བྱང་སེམས་ཀྱིས་ཀུན་ནས་བསླངས་ཏེ། །འགྲོ་ལ་ཕན་ཕྱིར་སངས་རྒྱས་ཤོག
།ཅེས་ལམ་དམན་པ་ལས་ཁྱད་པར་དུ་བྱེད་པ་སེམས་བསྐྱེད་གཉིས་སྔོན་དུ་འགྲོ་བས།
ལྟ་བས་ཀུན་ནས་བསླངས་ཏེ། རང་ཉིད་སྐད་ཅིག་གིས་དཔལ་རྡོ་རྗེ་འཇིགས་བྱེད་
ཞལ་གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པ་ཡུམ་དང་བཅས་པའི་སྐུར་
བཞེངས་པར་གྱུར། ཅེས་སྐུ་གསུམ་ལམ་འཁྱེར་གྱི་གནད་རགས་པ་ཚང་བའི་དཀྲོང་
བསྐྱེད་བྱའོ། །གསུམ་པ་ཇི་ལྟར་བརླབ་པའི་ཚུལ་དངོས་ནི། ཨོཾ་ཨཱཿཧཱུཾ། ལན་གསུམ་
གྱིས་མཆོད་གཏོར་རྣམས་བྱིན་གྱིས་བརླབས་ཏེ། ཞེས་པ་སྟེ། ཕྱི་ནང་གི་མཆོད་པ་
དང་གཏོར་མའི་སྟེང་དུ་ཨོཾ་ཨཱཿཧཱུཾ། དཀར་དམར་མཐིང་གསུམ་གནས་པ་ལས་འོད་
ཟེར་འཕྲོས་པས། རྡོ་རྗེ་གསུམ་གྱི་ལྷ་ཚོགས་བཀུག་སྟེ། འབྲུ་གསུམ་ལ་ཐིམ། དེ་
གསུམ་མཆོད་གཏོར་ལ་ཐིམ་པས། ཁ་དོག་དྲི་རོ་ནུས་པའི་སྐྱོན་སྦྱངས་ཏེ། ངོ་བོ་བདེ་
སྟོང་གཉིས་མེད་ཀྱི་ཡེ་ཤེས། རྣམ་པ་མཆོད་གཏོར་སོ་སོའི་རྣམ་པར་ཤར་བ། བྱེད་
ལས་གཏོར་མགྲོན་རྣམས་ཀྱི་དབང་པོ་དྲུག་ལ་བདེ་སྟོང་གི་ཡེ་ཤེས་སྐྱེད་པར་བྱེད་པས་
ས་གཞི་བར་སྣང་ཐམས་ཅད་གང་བར་བསམ་མོ། །
196

གཉིས་པ་དངོས་གཞི་ལ་གཉིས། མདོར་བསྟན་པ་དང་། རྒྱས་པར་བཤད་
བའོ། །དང་པོ་ནི། འདི་ལྟར་འབུལ་བར་བྱའོ། །ཞེས་པ་སྟེ། འབུལ་ཚུལ་གྱི་རིམ་
པ་བློ་ལ་གསལ་བཏབ་ནས་འཕེན་པ་གཏོང་བའོ། །གཉིས་པ་རྒྱས་པར་བཤད་པ་ལ་
ལྔ། མགྲོན་སྤྱན་འདྲེན་པ། བཞུགས་སུ་གསོལ་བ། མཆོད་གཏོར་འབུལ་བ།
གསོལ་བ་གདབ་པ། རང་ལ་བསྡུ་བའོ། །དང་པོ་ནི། བདེ་ཆེན་ལྷ་ཡི་ལམ་ལས་
འོངས། །སྒྱུ་མའི་རོལ་མོ་རྣམ་པར་བཀྲ །ཁ་སྦྱོར་ཆང་གིས་མྱོས་པའི་གླུ །འཆད་
མེད་སྒྲོག་རྣམས་གནས་འདིར་གཤེགས། །ཞེས་པ་སྟེ། ཚིག་རྐང་དང་པོས་ཐུགས་
བདེ་བ་ཆེན་པོའི་ཡེ་ཤེས་ལྷ་ལམ་སྟེ་ནམ་མཁའ་གཟུགས་སུ་བཀོད། གཉིས་པས་སྐུ་
དག་མ་དག་གི་རྣམ་རོལ་སྣ་ཚོགས་སུ་འཆང་བ་རོལ་མོའི་གཟུགས་སུ་བཀོད། གསུམ་
པ་དང་བཞི་པས་སྐུ་ཐུགས་ཁ་སྦྱོར་བའམ་ངོ་བོ་གཅིག་པའི་གསུང་དབྱངས་ཀྱིས་
གདུལ་བྱ་ལ་ཆོས་རྒྱུན་མི་འཆད་དུ་འདོམས་པ་ཆང་གིས་མྱོས་པའི་གླུའི་གཟུགས་སུ་
བཀོད་པ་ཡིན་པས། དེ་ལྟ་བུའི་སྐུ་གསུང་ཐུགས་ཀྱི་ཡོན་ཏན་ནི། གསང་བདེ་
འཇིགས་གསུམ་གའི་མཐུན་མོང་བ་ཡིན་ཏེ། རྒྱལ་བ་ཐམས་ཅད་ཀྱི་སྐུ་གསུང་ཐུགས་
ཀྱི་གསང་བ་གསུམ་འདུས་པས་ན་གསང་འདུས་དང༌། ཤེས་བྱའི་འཁོར་ལོ་ཐམས་
ཅད་ལྷན་སྐྱེས་ཀྱི་བདེ་སྟོང་གི་ངོ་བོར་སྡོམ་པས་ན་འཁོར་ལོ་སྡོམ་པ་དང་། བདེ་སྟོང་
དབྱེར་མི་ཕྱེད་པའི་རྡོ་རྗེ་ཉིད་མི་མཐུན་ཕྱོགས་ཐམས་ཅད་འཇིགས་པར་བྱེད་པའི་ཁྲོ་
བོའི་སྐུར་ཤར་བས་ན་རྡོ་རྗེ་འཇིགས་བྱེད་ཅེས་བརྗོད་པས་སོ། །དེ་ཡང་མདུན་གྱི་
མཁའ་དབྱིངས་སུ་ཁྲི་གདན་ལམ་གྱིས་གསལ་བཏབ་སྟེ། རང་གི་ཐུགས་ཀའི་ཉི་མ་ལ་
གནས་པའི་ཧཱུཾ་སྔོན་པོའི་འོད་ ཟེར་ གྱིས་བདེ་སྟོང་ གི་ དབྱིངས་ལས་གཟུགས་སྐུར་
བཞེངས་པའི་གསང་བར་འཇིགས་གསུམ་འཁོར་དང་བཅས་པ་སྤྱན་འདྲེན་པའོ། །
གཉིས་པ་བཞུགས་སུ་གསོལ་བ་ནི། སེང་ཁྲི་ཆུ་སྐྱེས་ཉི་ཟླའི་སྟེང་། །མི་བསྐྱོད་རྡོ་རྗེ་
འཁོར་བཅས་དང་། །པད་ཉི་དུས་མཚན་འཇིགས་བྱེད་སྟེང་། །འཁོར་ལོ་སྡོམ་པ་
ཆེན་པོ་དང༌། །ལྷ་ཆེན་མ་ལུས་བརྫིས་པའི་ཁྲིར། །ཁམས་གསུམ་ཟ་བྱེད་གཤིན་རྗེའི་
གཤེད། །རང་རང་འཁོར་ཚོགས་ཀྱིས་བསྐོར་ཏེ། །རྣལ་འབྱོར་བདག་ལ་དགྱེས་
197

བཞིན་བཞུགས། །ཞེས་པ་སྟེ། མདུན་གྱི་སེང་ཁྲིའི་སྟེང་གི་དབུས་སུ་ཆུ་སྐྱེས་ཏེ་སྣ་
ཚོགས་པདྨ་དང་ཉི་ཟླའི་གདན་ལ་གསང་འདུས་མི་བསྐྱོད་རྡོ་རྗེ་ཞལ་གསུམ་ཕྱག་དྲུག་
པ་ཡབ་ཡུམ་འཁོར་རིགས་བཞི། ཡུམ་བཞི། སེམས་དཔའ་བརྒྱད། སེམས་མ་
བཞི། །བྲོ་བོ་བཅུ་དང་བཅས་པ་དང་། དེའི་གཡོན་གྱི་ཁྲི་སྟེང་དུ་སྣ་ཚོགས་པདྨ་དང་
ཉི་མ་དང་། དུས་མཚན་མ་དམར་མོ་དང༌། འཇིགས་བྱེད་ནག་པོའི་སྟེང་དུ་དཔལ་
འཁོར་ལོ་སྡོམ་པ་ཞལ་བཞི་ཕྱག་བཅུ་གཉིས་པ་ཡུམ་རྡོ་རྗེ་ཕག་མོ་དང་བཅས་པ་དང་།
གཡས་ཀྱི་ཁྲི་སྟེང་དུ་སྣ་ཚོགས་པདྨ་དང་ཉི་མ་དང་། ཚངས་པ་སོགས་ལྷ་ཆེན་བརྒྱད་
དང༌་། མི་དང་བྱ་རྒོད་སོགས་མ་སེམས་ཅན་སྣ་ཚོགས་པའི་རྣམ་པ་ཅན་གྱི་ལུས་ཁ་
སྤུབ་ཏུ་བརྫིས་པའི་སྟེང་དུ་འདོད་གཟུགས་གཟུགས་མེད་དེ་ཁམས་གསུམ་པོ་ཟ་ཞིང་
དབང་དུ་བྱེད་པ་དང་། ཕྱི་ནང་གསང་བའི་གཤིན་རྗེ་གསུམ་གྱི་གཤེད་དུ་གྱུར་པའི་
དཔལ་རྡོ་རྗེ་འཇིགས་བྱེད་ཞལ་དགུ་ཕྱག་སོ་བཞི་པ་ཡུམ་རྡོ་རྗེ་རོ་ལངས་མས་འཁྱུད་པ་
དང་། བདེ་མཆོག་ལ་བདེ་ཆེན་གྱི་འཁོར་ལོའི་ལྷ་མོ་བཞི། ཐུགས་གསུང་སྐུའི་འཁོར་
ལོའི་དཔའ་བོ་ཉེར་བཞི་དང་དཔའ་མོ་ཉེར་བཞེ། དམ་ཚིག་འཁོར་ལོའི་སྒོ་མཚམས་
མ་བརྒྱད་དང་བཅས་པ་དང་། འཇིགས་བྱེད་ལ་མཐར་བྱེད་བརྒྱད་དང༌། ཡུམ་བཞི་
སྟེ། རང་རང་གི་འཁོར་གྱི་ཚོགས་ཀྱིས་མཐའ་ནས་བསྐོར་ཏེ། དམ་ཚིག་ལ་གནས་
ཤིང་ཟབ་གསལ་གཉིས་མེད་ཀྱི་ལྷའི་རྣལ་འབྱོར་བ་བདག་ལ་ཐུགས་དགྱེས་བཞིན་དུ་
བཞུགས་པར་གསོལ་བའོ། གོང་གི་སེང་ཁྲི་ཞེས་པ་དང༌། འོག་གི་ཁྲིར་ཞེས་པ་གུང་
བསྒྲིགས་ན་གསུམ་ག་ཁྲི་སྟེང་དུ་འགོད་པ་གོ་ལ། བདེ་མཆོག་གི་པད་ཉི་ཞེས་པ་སེང་
གེའི་ལྟ་སྟངས་ཀྱིས་འཇིགས་བྱེད་ལ་བླངས་ཆོག་ཅིང་། མ་ལུས་ཞེས་པའི་འབྲུ་སྣོན་
བྱེད་ཚུལ་ལ་འགལ་བ་མཆིས་མིན་མཁས་པ་རྣམས་ཀྱིས་བརྟག་པར་བྱའོ། །གསུམ་པ་
མཆོད་གཏོར་འབུལ་པ་ལ་གཉིས། མགྲོན་རགས་པ་ལ་གཙོ་བོར་འབུལ་བ་དང་།
མགྲོན་ཕྲ་བ་ལ་ཞར་བྱུང་དུ་འབུལ་བའོ། །དང་པོ་ནི། སྐུ་གསུང་ཐུགས་ཀྱི་རྡོ་རྗེ་
ཡི། །ཡི་གེ་གསུམ་གྱིས་བརླབས་པའི་རྫས། །ཀུན་བཟང་མཆོད་སྤྲིན་རྒྱ་མཚོ་ཆེས། །
དཔལ་ལྡན་གསང་བདེ་འཇིགས་གསུམ་མཆོད། །ལན་གསུམ་བྱ། ཞེས་པ་སྟེ། སྐུ་རྡོ་
198

རྗེའི་ངོ་བོ་ཨོཾ་དང་། གསུང་རྡོ་རྗེའི་ངོ་བོ་ཨཱཿདང༌། ཐུགས་རྡོ་རྗེའི་ངོ་བོ་ཧཱུཾ་སྟེ་ཡི་གེ་
གསུམ་གྱིས་ངོ་བོ་རྣམ་པ་བྱེད་ལས་ཏེ་ཁྱད་ཆོས་གསུམ་ལྡན་དུ་བྱིན་གྱིས་བརླབས་པའི་
གཏོར་མ་དང་ཕྱི་ནང་གི་མཆོད་རྫས་རྣམས་ངོ་བོ་བདེ་སྟོང་གི་ཡེ་ཤེས་ཡིན་པས་ན་ཀུན་
བཟང་། རྣམ་པ་མཆོད་པའི་དངོས་པོ་དུ་མ་ཚོགས་པས་ན་མཆོད་སྤྲིན། རེ་རེའང་
མཐའ་ཡས་པས་ན་རྒྱ་མཚོ་ཆེན་པོ་སྟེ། དེས་དཔལ་ལྡན་བླ་མ་དམ་པ་དང་དབྱེར་མེད་
པའི་ཡི་དམ་གསང་བདེ་འཇིགས་གསུམ་ལ་མཆོད་པར་བགྱིའོ་ཞེས་པ་སྟེ། རང་གི་
ཐུགས་ཀ་ནས་སྤྲོས་པའི་ལྷ་མོ་རྣམས་ ཀྱིས་བྱིན་ གྱིས་བརླབས་པའི་མཆོད་ གཏོཪ་
རྣམས། ལན་དང་པོའི་ཚེ་དབུས་ཀྱི་བླ་མ་གསང་བ་འདུས་པ་དང༌། གཉིས་པའི་ཚེ་
གཡོན་གྱི་བླ་མ་འཁོར་ལོ་སྡོམ་པ་དང༌། གསུམ་པའི་ཚེ་གཡས་ཀྱི་བླ་མ་རྡོ་རྗེ་འཇིགས་
བྱེད་ཀྱི་ལྷ་ཚོགས་འཁོར་དང་བཅས་པ་རྣམས་ལ་གཙོ་བོར་དམིགས་ཏེ་ལྗགས་སོགས་
གནས་སོ་སོར་ཕུལ་བས་བདེ་སྟོང་གིས་མཉེས་པར་བསམ་པའོ། །གཉིས་པ་མགྲོན་ཕྲ་
བ་ལ་ཞར་བྱུང་དུ་འབུལ་བ་ནི། དུས་གསུམ་རྒྱལ་བ་མ་ལུས་པ། །ཕྲ་རབ་རྡུལ་ཆ་བ་
སྤུ་རེར། ། ཀུན་ཏུ་སྣང་བའི་བླ་མ་ལྷ། ། ཁྱེད་རྣམས་བདག་ གིས་ མཆོད་ ལགས་
ཀྱིས། །ཞེས་པ་སྟེ། བླ་མ་དང་དབྱེར་མེད་པའི་ཡི་དམ་གྱི་ལྷ་གསང་བདེ་འཇིགས་
གསུམ་ཁྱེད་རྣམས་ཀྱི་སྐུའི་བ་སྤུའི་བུ་ག་རེ་རེར་ཡང་རྡུལ་ཕྲ་རབ་རེ་རེའི་ཆ་སྟེ་གོ་སར་
འདསམ་འོངས་ད་ལྟའི་དུས་གསུམ་གྱི་རྒྱལ་བ་རྣམས་ཀྱི་ཞིང་འཁོར་དང་བཅས་པ་
དོག་པ་མེད་པར་བཞུགས་པར་ཀུན་ཏུ་སྣང་བ་རྣམས་ལ། བདག་གིས་མཆོད་གཏོར་
གུས་པས་འབུལ་བ་ལགས་ཀྱིས་དགྱེས་པ་ཆེན་པོས་བཞེས་སུ་གསོལ་ཞེས་པའོ། །བཞི་
པ་གསོལ་བ་གདབ་པ་ལ་གསུམ། ལམ་རྒྱུད་ལ་སྐྱེ་བར་གསོལ་བ་གདབ་པ། འབྲས་བུ་
མངོན་དུ་འགྱུར་བར་གསོལ་པ་གདབ་པ། འགྲོ་དོན་ཕྱོགས་མེད་འགྲུབ་པར་གསོལ་
བ་གདབ་པའོ། །དང་པོ་ནི། བདེ་ཆེན་རོ་མཉམ་འོད་གསལ་མཁའ། །བཅུ་གཉིས་
དཔེས་མཚོན་དབང་པོའི་གཞུ། །དབྱེར་མེད་འདྲེས་པའི་ངེས་དོན་གྱི། །བདུད་རྩི་
ཆེན་པོའི་དགའ་སྟོན་སྩོལ། །ཅེས་པ་སྟེ། ཐུགས་བདེ་བ་ཆེན་པོའི་ཡེ་ཤེས་ཡུལ་སྟོང་
པ་ཉིད་དང་རོ་མཉམ་དུ་ཞུགས་པའི་དོན་གྱི་འོད་གསལ་ནམ་མཁའི་གཟུགས་སུ་
199

བཀོད་པ་དང་། སྒྱུ་མ། ཆུ་ཟླ། མིག་ཡོར། སྨིག་རྒྱུ། རྨི་ལམ། བྲག་ཆ། དྲི་ཟའི་
གྲོང་ཁྱེར། མིག་འཕྲུལ། འཇའ་ཚོན། གློག ཆུ་བུར། རྡོར་སེམས་ཀྱི་གཟུགས་
བརྙན་ཏེ་བཅུ་གཉིས་ཀྱི་དཔེས་མཚོན་པའི་དག་པའི་སྒྱུ་ལུས་དབང་པོའི་གཞུ་སྟེ་
འཇའ་ཚོན་གྱི་གཟུགས་སུ་བཀོད་པ་གཉིས། སྐུ་ཐུགས་གྲུབ་བདེ་དབྱེར་མེད་དུ་
འདྲེས་པའི་ངེས་པ་དོན་གྱི་རྟོགས་པ་ཟུང་འཇུག་བདུད་རྩི་ཆེན་པོའི་གཟུགས་སུ་
བཀོད་པ་དེ་མྱུར་དུ་འཐོབ་པའི་དགའ་བའི་སྟོན་མོ་སྩོལ་ཅིག །ཅེས་པའོ། །གཉིས་
པ་འབྲས་བུ་མངོན་དུ་འགྱུར་བར་གསོལ་བ་གདབ་པ་ནི། སངས་རྒྱས་བྱང་སེམས་
རང་རྒྱལ་དང༌་། །ཉན་ཐོས་སྒྱུ་འཕྲུལ་ཇི་སྙེད་པ། ཀུན་ནས་སྤྲོ་བའི་ཟུང་འཇུག་
ཆེ། །མྱུར་དུ་འཐོབ་པའི་སྐལ་བཟང་སྩོལ། །ཅེས་པ་སྟེ། འབྲས་བུ་མི་སློབ་པའི་
ཟུང་འཇུག་ཐོབ་མ་ཐག་ཏུ་གདུལ་བྱའི་དོན་དུ་སྤྲུལ་སྐུ་བྱེ་བ་ཐེར་འབུམ་དགྱེད་པར་
གསུངས་པ་བཞིན་དུ། སངས་རྒྱས་བྱང་སེམས་ཉན་རང་ལྷ་མི་གྲུ་ཟམ་སོགས་དག་མ་
དག་གི་སྒྱུ་འཕྲུལ་སྣ་ཚོགས་ཅིག་ཅར་དུ་སྤྲོ་བའི་ཟུང་འཇུག་རྡོ་རྗེ་འཆང་ཆེན་པོའི་གོ་
འཕང་སྙིགས་དུས་ཀྱི་ཚེ་ཐུང་གཅིག་ལྟ་བུར་ཐོབ་པའི་སྐལ་བཟང་སྩོལ་ཅིག་ཅེས་
པའོ། །གསུམ་པ་འགྲོ་དོན་ཕྱོགས་མེད་འགྲུབ་པར་གསོལ་བ་གདབ་པ་ནི། ནམ་
མཁའི་མཐའ་འདི་མ་ཟད་པ། །དེ་སྲིད་ཡིད་བཞིན་ནོར་བུ་ལྟར། །གདུལ་བྱའི་རེ་བ་
སྐོང་བ་ལ། །ཟླ་དང་བྲལ་བར་བྱིན་གྱིས་རློབས། །ཞེས་པ་སྟེ། སངས་རྒྱས་ནས་
ཀྱང་ནམ་མཁའ་མ་ཟད་ཀྱི་བར་དུ་ཡིད་བཞིན་ཀྱི་ནོར་བུ་ལ་རྟོག་མ་མེད་བཞིན་དུ་འགྲོ་
དོན་བྱེད་པ་ལྟར། འབད་མེ་ལྷུན་གྲུབ་ཏུ་གདུལ་བྱ་མཐའ་ཡས་པའི་རེ་བ་སྐོང་བའི་
འཕྲིན་ལས་འགྲན་པའི་ཟླ་དང་བྲལ་བ་འབྱུང་བར་བྱིན་ཀྱིས་རློབས་ཤིག་ཅེས་པའོ། །
ལྔ་པ་རང་ལ་བསྡུ་བ་ནི། དེ་ལྟར་གསོལ་བས་མཁའ་དབྱིངས་ཀྱི། །བླ་མ་ལྷ་མཆོག་
གསུམ་པོ་རྣམས། །དགྱེས་བཞིན་རང་ཉིད་ལ་ཐིམ་པས། །སྙིང་དབུས་རླུང་སེམས་
དབྱེར་མེད་བཞུགས། །ཞེས་པ་སྟེ། དེ་ལྟར་གསོལ་བ་བཏབ་པས་མདུན་གྱི་བླ་མ་ལྷ་
ཚོགས་རྣམས་འོད་སྔོན་པོའི་རྣམ་པར་ཞུ་ནས། རང་གི་སྨིན་མཚམས་ནས་དབུ་མའི་
ལམ་བརྒྱུད་དེ་སྙིང་གའི་རྩ་འཁོར་གྱི་ལྟེ་བའི་རླུང་སེམས་ལ་ཐིམ་ནས་ངོ་བོ་དབྱེར་མེད་
200

1
དུ་བཞུགས་པར་བསམ་སྟེ། ཡོངས་འཛིན་པཎྜི་ཏ